Pangeklem. Naon toklo ngo ha bereyom hakl non haeben saraoklao Ngaor aondao nda obun and komb bi ora yaong, naom asub ko Ngaoron and komb bi ngo bor wakl kaoya lome sao tangar tangar Ngaoron saond bi baeben eben mu tundaklmao? Angal ngon Ngaorom kisao ub mbuk waeb bor di ngub wiyao. Nim mbini hesa haru was habur Mbini and menger hayem o bor and waru haklwao ora. Ni mbinin Ab Ngaor ora haklwaol Mbini ninao sem ora haklemi kisao ub mbuk waeb bor ngub wiyao ora.
